ДОМ УЧЕНИКА СРЕДЊИХ ШКОЛА
06 Број: _____/2021
Датум, 25.09.2021. године
У ж и ц е

I Годишњи извештај о раду управе дома
за школску 2020/21

I. УВОД

	Школска 2020/2021 година протекла је поново испрекидана услед светске пандемије вируса  COVID 19 и њеног повременог периодичног распламсавања на територији златиборског округа. 
Дом ученика средњих школа у току протекле школске године уложио је напоре како би се обезбедио став Републичке дирекције за имовину која би дозволила Граду Ужицу да уступи Дому на коришћење трећи улаз зграде за смештај ученика у Немањиној бр. 52.
 И поред пандемије и прекида школске године, колектив дома је настојао да се исто не одрази на живот и рад ученика. Радило се онлајн са ученицима када су били код својих кућа а такође интензивније у дому. Настојало се да се у дому обезбеде што боље животне околности у којима ће се ученици најпре осећати  безбедно што се тиче здравственог стања, а потом и пријатно, позитивно утицати једни на друге, успешно учити и у складу са својим потенцијалима свестрано се развијати и живети пуним животом младог човека. 
Радионицама, разговорима на групним састанцима са ученицима по васпитним групама, индивидуалним разговорима, радило се са ученицима, што на подизању свести о хигијени, заштити од ширења заразних болести, посебно на стицању или подизању радних навика, побољшању успеха ученика у школи, тако и на социјализацији кроз рад разних секција. На коначни успех ученика у овој школској години није било могуће деловати адекватно и потпуно до краја школске године,  обзиром да је  школска година два пута прекидана упућивањем ученика на потпуну онлајн наставу, а такође и тиме што су ученици остали део школске године били подељени једне недеље редовне наставе а једне недеље на онлајн настави. Из  наведених разлога није било могуће остварити константни надзор над учењем и напредовањем ученика.
 Ученичке секције нису организоване по плану рада за ову школску годину нити су одржавана ученичка такмиченња условљено насталом ванредном ситуацијом, тј. ванредним стањем изазваним пандемијом новог вируса . 
Обзиром да је комплетан преузети број запослених бившег Дома „Петар Радовановић“ успешто имплементиран у ситем рада и организацију задатака, енергија је усмерена на подизање квалитета смештаја и исхране ученика на виши стандард, а такође и на дизање на виши ниво, односно привођење намени појединих просторија и увођење у стање адекватно постављеним стандардима. У матичној јединици дома је потпуно реконструисан спортски терен на отвореном, пресвучен новим асфалтом и намера је да се исти исцрта спортским знаковима и линијама за предвиђене врсте спортова.  У кухињи су уграђене две нове коморе топла и хладна, што је подигло квалитет рада кухиње на виши ниво и олакшало запосленима рад. Потпуно је замењен новим систем за дојаву пожара. Набављена је нова рачунарска опрема и неколико нових рачунара.
У пословној јединици део намештаја – кревета замењен новим модерним лежајевима, чиме је квалитет смештај у многоме унапређен. Циљ је да се у наредном периоду поступно, део по део комплетан стари намештај у пословној јединици замени новим модерним и функционалним намештајем.  
 
	Као и претходне године, на локацији матичног дома у Улици Ужичке републике 116, било је смештено 160 ученика. Ученици су смештени  у два објекта (зграде) за смештај ученика. Дечака има 48 и смештени су у првој смештајног згради у приземљу у 12 четворокреветних соба. Девојчице су у преосталом смештајном капацитету. 
У пословној јединици дома на адреси Немањина бр. 52, Ужице у школској 2019/20 години било је смештено 248 +50 ученика. Смештајни капацитет у Пословној јединици Дома је конципиран на следећи начин:  објекат је грађен као стамбена зграда са стамбеним јединицама капацитета од 25 до 30 лежајева  са припадајућом инфраструктуром (спаваћи део, дневни боравак као комуникациони и радни простор, чајна кухиња, вешерница и мокри чворови). Ученици су у стамбене јединице распоређени хомогено по полу, и то по принципу једна стамбена јединица – једна васпитна група. Сваки улаз има по четири стамбене јединице, а свака стамбена јединица у коју је смештена по једна васпитна група, има шест соба за спавање, дневни боравак који се састоји од дела за рад и учење и дела за провођење слободног времена, две терасе, чајну кухињу, вешерницу, три купатила и три засебна ВЦ-а. Реновирањем и опремањем стамбеног блока  објекат  се нашао у самом врху по високом стандарду и опремљености простора за становање.
Ванредно стање изазвано корона вирусом, онемогућило је оставарење и реализацију низа планираних активности и набавки на адаптацији и одржавању помоћних просторија, али се већи део планираног оставарио и реализовао што смо претходно већ таксативно навели. 
Од већих набавки спреведен је поступак набавке и потписивања уговора са добављачима намирница за припремање хране за ученика, као и  набавке гасног генератора који је у току у тренутку сачињавања извештаја. 
 
	План за наредни период је да се настави са ургенцијама ресорном министрству а у вези поднетог захтева за средставима за реконструкцију и надоградњу помоћног објекта теретане, којом би се обезбедило проширење капацитета за још 57 места за смештај ученика, те обезбедиле нове техничке просторије и растерећење постојећих просторија ради функционалније искоришћености простора, такође и ургениције за средствима за наставак реконструкције поткровља изнад улаза 1 и 2 смештајне зграде у пословној јединици. 
	Пандемија COVID 19  донела је нове задатке пред колектив дома. Низ активности је предузет да се информишу родитељи и ученици на адекватан начин, те упуте у мере које треба да предузму приликом исељавања ученика из дома које је морало да се обави по проглашењу ванредног стања у земљи.  Потом је донет низ процедура за запослене, направљен нови радни план и програм. Донет је План превентивних мера за превенцију ширења заразних болести као и измењен Правилник о кућном реду који се примењује изузетно, само за време трајања пандемије. 
Оформљен  COVID тим, обучени запослени те набављена средства и опрема за дезинфекцију простора и превенцију ширења заразе.

II Годишњи извештај васпитног рада за школску 2020/2021. годину
				1. СТРУКТУРА УЧЕНИКА У ДОМУ

За пријем ученика у Дом расписан је збирни конкурс за све домове ученика у Републици Србији, који је објављен у специјалном броју Просветног прегледа. У конкурсу су истакнути услови као и број места са којима Дом располаже. 
Ове године, као и прошле, у конкурсу је обухваћена категорија ученика из социјално осетљивих друштвених група. Они се рангирају након прибављања додатне документације по критеријумима наведеним у конкурсу. 
Пријем кандидата обавила је Комисија за пријем ученика. 
Приликом избора кандидата примењени су критеријуми из Конкурса.
У школској 2020/2021. години у Дом је примљено 409+50 ученика, који су распоређени 160 у матичном дому а 299 ученика у пословној јединици дома. 

У претходној школској 2020/2021. години структура ученика била је по приказаним критеријумима у складу са табеларним приказом како следи, и то:

МАТИЧНА ЈЕДИНИЦА ДОМА, УЖИЧКЕ РЕПУБЛИКЕ 16, УЖИЦЕ 

Структура ученика у школској 2020/21:

а) број ученика по васпитним групама и структура према полу

ПОЛ	I	II	III	IV	V	VI	VII	свега	
ДЕЧАЦИ	12	8	4	4	12	/	8	48	
ДЕВОЈКЕ	12	11	20	20	12	21	16	112	
СВЕГА	24	19	24	24	24	21	24	160	

б) структура ученика према врсти школе

Ред.бр.	Назив школе	Број ученика	Проценат	
1.	Медицинска школа	65	40,63%	
2.	Т.Ш. „Радоје Љубичић“	40	25%	
3.	Техничка школа	12	7,5%	
4.	Економска школа	30	18,75%	
5.	Гимназија	4	2,5%	
6.	Уметничка школа	7	4,38%	
7.	Музичка школа	2	1,25%	
Укупно		160		

в) структура ученика по разредима и полу

Разред	Дечаци	Девојке	Свега	
I	13	29	42	
II	14	31	45	
III	14	29	43	
IV	7	23	30	
Укупно	48	112	160	

	г) образовни ниво родитеља-оца

Нижи	Средњи	Виши	Високи	Свега	
39	106	9	3	157	

	д) породична ситуација

Са оба родитеља
	Без једног родитеља	Без оба родитеља	Разведени родитељи	Под старатељством	Свега	
136	4	/	20	/	160	

           ђ) донет успех ученика

Одлични	Врло добри	Добри	Довољни	Поновци	Свега	Просечна оцена	
75	74	11	/	/	160	4,29	

           ђ) успех ученика на крају године
Одлични	Врло добри	Добри	Довољни	Поновци	Свега	Просечна оцена	
61	75	22	/	1	159	4,17	

Успех ученика на почетку и на крају школске године по васпитним групама и на нивоу Дома:

Васпитне групе	Просек на почетку школске године	Просек на крају школске године	
Прва	4,20	4,05	
Друга	4,03	3.92	
Трећа	4,32	4.04	
Четврта	4,80	4.73	
Пета	4,05	4.14	
Шеста	4,59	4.52	
Седма	4,04	3,84	
На нивоу дома	4,29	4,17	

•	Просечна оцена на почетку године је: 4,29
•	Просечна оцена на крају године је: 4,17

ПОСЛОВНА ЈЕДИНИЦА ДОМА, УЛ. НЕМАЊИНА БР. 52
	
Структура ученика:
а) број ученика по васпитним групама и структура према полу

ПОЛ	I	II	III	IV	V	VI	VII	VIII	IX	X	XI	СВЕГА	
ДЕЧАЦИ	7	27	29	28					25			109	
ДЕВОЈКЕ	2				32	31	33	32		32	30	190	
СВЕГА	9	27	29	28	32	31	33	32	25	32	30	299+9	

б) структура ученика према врсти школе

Ред.бр.	                                Назив школе	Број ученика	Проценат	
1.	Медицинска школа	180	60,20	
2.	ТШ „Радоје Љубичић“	53	17,73	
3.	Техничка школа	38	12,71	
4.	Економска школа	10	3,34	
5.	Гимназија	10	3,34	
6.	Уметничка школа	7	2,35	
7.	Музичка школа	1	0,33	
Укупно		299	100	

в) структура ученика по разредима и полу

Разред	Дечаци	Девојке	Свега	
     I	41	62	103	
     II	26	47	73	
     III	20	42	62	
     IV	22	39	61	
Укупно	109	190	299	

	г) образовни ниво родитеља-оца

Нижи	Средњи	Виши	Високи	Свега	
45	227	12	15	299	

	д) породична ситуација

Са оба
родитеља	Без једног
родитеља	Без оба
родитеља	Разведени родитељи	Под старатељством	Свега	
260	18		19	2	299	

           ђ) донет успех ученика

Одлични	Врло добри	Добри	Довољни	Поновци	Свега	Просечна оцена	
200	69	29	1		299	4,43	

	ђ) успех ученика на крају године
Одлични	Врло добри	Добри	Довољни	Поновци	Свега	Просечна оцена	
166	113	18	1	1	299	4,36	

•	Просечна оцена на почетку године је: 4,43
•	Просечна оцена на крају године је: 4,36
Подаци из табела говоре о високој успешности ученика на нивоу Дома.  Средња оцена је нешто нижа (за 0,09) од просечне оцене у истом периоду прошле школске године а за 0,07 у односу на почетну оцену али  је и даље веома висока.
У школској 2020/21.години у Пословној јединици Дома, у првој васпитној групи ,  је било и деветоро ученика са сметњама у развоју који су на интернатском смештају због остваривања права на оспособљавање за рад. Њихов смештај је одобрен, у потпуности или делом финансиран од стране Минстарства за рад, запошљавање, борачка и социјална питања а  преко надлежних центара за социјални рад. Ученици потичу углавном из радничких породица. Троје ученика је  похађало Техничку школу  „Радоје Љубичић“ а шесторо Техничку школу. Три ученика су похађала први, један  ученик други и пет ученика  трећи разред. Ученици су постизали успех у складу са објективним могућностима и прилагођеним наставним програмом- осморо ученика  је било одлично а један  врло добар. Просечна оцена на нивоу групе је 4,77. Теме из васпитно –образовног рада су такође прилагођене могућностима разумевања и активног учешћа. Свакодневни непосредни рад је био индивидуализован од стране васпитача и стручних сарадника .Рад у групи и на принципу радионица реализован је на теме Препознавања, разумевања  и контроле емоција, Толеранције и ненасилног решавања сукоба,  Сарадње и здравог такмичарског духа, Препознавања и спречавања насилних облика понашања, Болести зависности, Здравих стилова живота...

3. РЕАЛИЗАЦИЈА ВАСПИТНОГ РАДА У ДОМУ
Организација васпитног рада одређена је општом и интерном усмерености ка унапређивању васпитног процеса и његове ефикасности за свестрани и што потпунији развој личности, прихватање савремене технологије рада и услова у којима ће ученик бити истински субјекат, непосредни учесник одлучивања о питањима живота и рада, сарадник и активан учесник  у процесу васпитања.
            Васпитни рад у току школске године је реализован кроз дневне активности васпитача и стручних сарадника. Базичне теме су обрађиване у складу са планом , могућностима и исказаним потребама ученика. Низ других васпитних тема које  су наметале дневне потребе  реализовано је благовремено. 
У школској 2020/21.години реализоване су све теме у оквиру васпитно-образовног рада . Већина тема је реализована у непосредном раду са ученицима. Један део тема, због одласка свих ученика на онлајн наставу, услед измењених епидемиолошких услова , у  периоду од 1. до 18.12.2020.године и од 8.3.до 16.4.2021. године , реализован путем вајбер презентација, размена смс порука, електронске поште  и телефонских разговора. Током ове школске године нису реализовани сви садржаји из области провођења слободног времена- секције и интересне групе - због забране окупљања већег броја корисника и немогућности одржавања дистанце. Функционисале су новинарска и литерарна секција јер су се те активности могле реализовати  путем рада на рачунару и слања електронском поштом и делимично домски парламент ( испраћај матураната , подела мајица са логом дома и књига најуспешнијим у свакој васпитној групи).
	            Циљеви васпитног рада у Дому остваривани су кроз реализацију програмских задатака и садржаја, уз коришћење одговарајућих облика и метода рада.
Реализација програмских задатака остваривана је у васпитним групама кроз рад васпитача, сарадњу са стручним сарадницима и осталим запосленима у установи.
Програм васпитно образовног рада организован је у четири области  ( адаптација на живот у дому, учење и школска успешност, животне вештине и живот у заједници) , свака област има циљеве, исходе и препоручене теме. 
             Васпитно образовна делатност се реализовала директно и индиректно  кроз рад свих актера у васпитно-образовном процесу и трајала је 24 часа како радним даном тако и викендом. Најпогодније дневно време реализације је у вечерњим сатима када су сви ученици у Дому, али оставља се могућност померања тема у случају потребе.
 
Облици и методе васпитног рада у Дому
У реализацији програма васпитачи и стручни сарадници  су користили различите методе и облике рада.
Васпитачи и стручни сарадници су процењивали који облик рада у којим околностима најбоље води до жељених исхода.
Доминантни облици рада у Дому су: индивидуални рад, рад у паровима, рад у малим групама и рад са васпитном групом.
Радионице као облик рада је нарочито прикладан у фази међусобног упознавања и адаптације ученика на домске услове. Омогућује да се ученици међусобно зближе, постану пријатељи и уважавају друге. 
Васпитни ефекти су знатни јер се ради у атмосфери опуштености и необавезности  у којој свако исказује себе и спознаје личност другог. 
Користили су се фронтални или пленарни облици рада у којима учествује велики број ученика у улози посматрача или слушалаца, а мањи број у улози актера или извођача.
У претходној школској години нису практиковани масовни облици рада као што су: добротворне или радне акције, сусрети домова и сл. Веома мало је, због измењених епидемиолошких услова, било посета позоришним представама, вечерима поезије, књижевним вечерима, посетама Градској галерији и свим другим културно-забавним активностима.
Зависно од облика рада, коришћене су различите методе или технике рада:
-	у индивидуалном раду доминирала је метода разговора, уверавања, подстицања и спречавања и сл. 
-	Рад у паровима или миркогрупама (3-5 ученика) темељио се на непосредној вербалној комуникацији, користећи технике координације, сарадње и размене, 
-	У групном раду са васпитном групом користиле су се дискусионе и радне методе. У дискусионим методама користиле су се технике вербалне и невербалне комуникације, стратегије групног одлучивања и решавања проблема и сл. Рад у групи био је прожет захтевима за координацијом, узајамним усклађивањем, разменом подршке, сарадњом, ривалитетом и такмичењем. 
-	Активност у радионицама  одвијале су се у три фазе:
1.	Уводна фаза посвећује се стварању пријатне радне атмосфере, мисаоном усмеравању ученика на одређену тему. Најављују се циљеви и наглашава да ће нова знања која ће стећи бити неопходна ученицима. 
2.	У току радне активности, учи се индивидуално, у паровима и малим групама. Рад је интерактиван и сараднички, мењају се искуства, ученици једни другима помажу, стичу, учвршћују, проширују и продубљују знање, усвајају вештине и развијају способноси. 
3.	У завршној фази, систематизују се резултати.
-	У „фронталном“ или пленарном раду доминирале су методе предавања и демонстрирања, уз коришћење бим-пројектора и других наставних средстава.
Масовни облици рада темеље се на заједничкој акцији без окупљања ученика (добротворне акције и сл.) и са окупљањем ученика (сусрети, такмичења, смотре и сл.)
     Васпитачи су у својим месечним плановима рада и писаним припремама конкретизовали и непосредно примењивали планиране методе и облике рада у реализацији програмских задатка и садржаја васпитног рада. 
  
      Програмски задаци и садржаји васпитног рада у Дому
 Све четири области васпитног рада су подједнако важне и васпитачи  их у непосредном раду са ученицима интегришу јер међу њима постоји природна веза.
 А. Адаптација на живот у дому 
Адаптација ученика на живот у дому је један од најбитнијих процеса који почиње доласком ученика у установу . Циљ васпитног рада у овој области био је подршка процесу прилагођавања ученика на живот у дому и окружењу у коме су дом и школа и оспособљавање ученика на колективни живот у дому. Васпитачи и стручни сарадници су велику пажњу посветили оспособљавању ученика за успешно функционисање у условима одвојености од породице и за сналажење у проблемским ситуацијама  са којима су се суочавали у дому и школи. Све активности у овој области имају за циљ подршку процесу адаптације ученика. Ученицима који испољавају проблем у адаптацији и сепарацији од родитеља се пружа интензивнија подршка. Период адаптације прошао је успешно што су потврдили и резултати анкете која је спроведена на крају месеца.

       Б. Учење и школска успешност
Ова област је реализована по васпитним групама кроз одговарајуће теме које су имале за циљ подизање школске успешности ученика, прихватање нових и ефикаснијих начина за савладавање школског градива. Највећи број ученика научио је примену ефикасних стратегија учења.
Реализација је организована кроз различите видове помоћи организованог учења од стране васпитача , ученика, или информацијом и упућивањем где адекватну помоћ ученици могу потражити. Неколико ученика се истицало по спремности да помогну другим ученицима у савладавању тежих области и предмета.
Анализа школског успеха вршена је у оквиру сваке васпитне групе и на нивоу установе   на крају сваког класификационог  периода. Вршена је квантитативна , квалитативн и упоредна анализа успеха у односу на исти период прошле године, разматран предлог мера за унапређење.
     В. Животне вештине
Васпитни рад у домену развоја животних вештина реализовао се током године на више нивоа. Нарочита пажња посвећивана је индивидуалном раду са ученицима. Васпитачи и стручни сарадници су настојали да својим знањем и способностима помогну ученицима да развију различите животне вештине ( критичко мишљење, доношење одлука, решавање проблема...). Велики значај је дат и безбедности у дому, развоју здравих стилова живота и штетности хемијских и нехемијских зависности. 
Обележен је месец новембар као месец борбе против болести зависности. Спроведена је анкета о ставовима ученика о разлозима, последицама и превенцији употребе дроге и алкохола. Резултати анкете  показали су да већина ученика у дому има исправне ставове према ризичном понашању, бригом о свом и туђем здрављу, безбедности... Ученици имају добре животне навике и навике личне хигијене, простор се одржава на просечном нивоу. Са појединим ученицима потребно је још радити на култури становања. У већини васпитних група урађено је социометријско истраживање везано за међусобне односе, у неким анкета  ученика о односу према школи, познавању правописа, тест „Језичке заврзламе“, панои на тему Ја говор , Предрасуде и стереотипи, Животне вредности, Бесне мисли.
У фебруару 2021.године је спроведена анкета о присуству насилних облика понашања међу вршњацима у дому. На питање колико је насилничко понашање присутно у дому 88,71% ученика је одговорило да није уопште присутно или се дешава веома ретко, а уколико га има, оно се у форми вређања, исмевања и  ширења лажних гласина најчешће дешава у соби .  82,45% ученика није имало никакво искуство са неким од облика електронског насиља. Највише искуства ,17,55% ученика је имало са писањем неистина. На основу целокупне анализе резултата анкете можемо закључити да ученици у највећем броју препознају насилничко понашање,  осуђују га, спремни су на различите начине да реагују како би га спречили и  разумеју значај превентивног деловања.
У мају је урађена анкета о задовољству корисника различим аспектима услуге у дому -304 ученика и 290 испитаних родитеља.У групи ученика 92,62% испитаних исказује задовољство услугом док је у групи родитеља тај проценат нешто већи и износи 94,69.
    Г. Живот у заједници
Циљ васпитне делатности у овој области био је оснаживање ученика за социјалну интеграцију. Васпитачи и стручни сарадници  су током године стварали услове, мотивисали ,упућивали и саветовали ученике за квалитетно провођење слободног времена и учешће у активностима које се организују у дому.
Васпитачи организују и руководе бројним секцијама у дому које раде по Плану и програму и које омогућавају ученицима да испоље своје таленте, рекреацију, пасивност и празнину у времену попуне квалитетним садржајем. Током претходне школске године није било могуће реализовати све планиране садржаје везане за рад секција због погоршања епидемиолошке ситуације али су ученици упућивани на корисне линкове везане за праћење филмова, представа, фестивала, презентација стручних текстова из различитих области. 

4. ДОМСКИ ПАРЛАМЕНТ
	Рад Домског парламента се није могао одвијати према утврђеном Плану и програму рада за школску 2020/21.годину због измењених епидемиолошких услова.   На првом састанку парламента на почетку школске године изабрани су чланови парламента,  председник и чланови комисија ,када је усвојен и Годишњи план рада. 
	Крајем маја 2021.године организован је свечани испраћај матураната у дворишту установе , са поделом мајица са логом Дома и књига најуспешнијим  из сваке васпитне групе.
5. СЕКЦИЈЕ СЛОБОДНИХ АКТИВНОСТИ
          	Током школске године новинарска секција је довршила рад на припреми 29.броја листа „Домко“са темом броја Вршњачко и дигитално насиље, уз низ рубрика као што су Домске цртице, Гост броја, Језичке заврзламе, Путовања, Психолошки кутак....Лист је објављен у априлу 2021.године.
 Литерарна секција је  у мају организовала конкурс на тему „Најлепша љубавна прича или песма“. Стигло је мноштво радова , изабрани су и награђени најбољи.
	Радови ученицa Јасне Козице и Милице Милошевић  су  ушли у збирку најбољих  радова на 12. конкурсу љубавне поезије „Иван Пангарић“ Сомбор. 
	Анастасија Раковић је добила трећу награду на 14.Међународној дечјој ликовној изложби „Флора и фауна-извор живота и лепоте“ у организацији Дечјег ликовног центра из Скопља.
Рогић Михило је, у категорији стрељаштва, проглашен за Спортисту године у Бајиној Башти ,у 2020.години. 
Дијана Луковић је , у појединачној конкуренцији и као члан женске екипе своје школе , освојила прво место на Градском такмичењу средњих школа у стоном тенису а Раковић Петар и Тешић Лука, прво место у екипном такмичењу за мушкарце. Дијана је на Окружном такмичењу у Ариљу освојила друго место појединачно и екипно. 
	У оквиру предновогодишњих активности реализован је квиз знања са ученицима који су на смештају због професионалног оспособљавања, на нивоу васпитних група и између појединих група , са мањим бројем учесника, без публике и уз примену превентивних мера. 
	У оквиру активности неколико васпитних  група организоване су Кулинарске вечери (онлајн), Маскенбал (прављење маски), Вечери хумора .                                                                                                                                                                                                                                                                                                                                                                                                                                        

6. РАД ПЕДАГОШКОГ ВЕЋА
	У току школске 2020/2021. године  одржан је мањи број   седница Педагошког већа због измењених епидемиолошких услова. На седницама је конципиран дневни ред, у складу са актуелним проблемима и потребама ученика и васпитног рада у дому и вођени су записници. Један број значајних тема разматран је кроз размену путем мејла, вајбера. 
На седницама Педагошког већа и у другим врстама размене у оквиру васпитне службе разматране су следеће теме:
-	Реализација конкурса  за пријем ученика за школску 2020/2021. год.
-	Формирање васпитних група и подела на васпитаче
-	Годишњи план рада васпитача
-	Подела задужења васпитачима за рад секција
-	Реализација програма сарадње са родитељима ученика и школама
-	Сагледавање тешкоћа у адаптацији ученика
-	Превентивне мере у циљу одржавања хигијене
-	Анализа успеха ученика и мере за побољшање ( на сваком класификационом периоду)
-	Анализа понашања ученика и поштовања кућног реда 
-	Анализа рада секција, ученичких организација и других активности у оквиру слободног времена
-	Предлог стимулативних мера за ученике
-	Интерна стручна усавршавања васпитача- саопштења са едукација
-	Анализа реализације васпитног рада и вођења педагошке документације
-	Припрема за упис ученика у наредну школску 2021/2022. Године.
7. СТРУЧНО УСАВРШАВАЊЕ ВАСПИТАЧА
Стручно усавршавање васпитача представља посебан вид напредовања и професионалног развоја сваког васпитача. У циљу усавршавања васпитача за васпитно-образовни рад, Педагошко веће утврдило је програм усавршавања васпитача, који је остварен  кроз активности у току целе године, и то едукације на стручним семинарима, и интерне едукације на седницама Педагошког већа.

Васпитачи су учествовали на семинарима који су акредитовани од стране  Министарства просвете, науке и технолошког развоја- Сектор за ученички и студентски стандард:
-	Конференција Васпитни рад у домовима ученика средњих школа –октобар, 2020.године, Борско језеро
-	Конференција Васпитни рад у домовима ученика средњих школа – април 2021.године, Златибор
-	Подршка ученицима са проблемима у школи и у дому и њиховим родитељима- јул-август, 2021.године, онлајн семинар
			8. ЗДРАВСТВЕНА ЗАШТИТА УЧЕНИКА

	Здравственој заштити ученика у Дому поклањала се пуна пажња. О здравственој заштити ученика бринули су васпитачи, стручни сарадници и директор Дома у сарадњи са школским диспанзером и другим здравственим установама у граду (Дом здравља, Општа болница, Завод за јавно здравље Ужице).  
	Приоритетан значај у овом раду имало је превентивно деловање, које  се остварује кроз: обезбеђивање одговарајућег нивоа опште и личне хигијене, хигијене соба, редовну замену постељине, контролу хигијенско-санитарних услова рада у кухињи на припремању здраве хране, као и контролу здравственог стања радника који раде са животним намирницама, а у складу са законом. 
	У случајевима обољења ученика васпитачи су организовали њихов одлазак код лекара у Школски диспанзер, Дом здравља или Болницу и бринули се о њиховој нези и даљем току лечења, уз обавештавање и сталну сарадњу са родитељима.
	Остварена је континуирана сарадња са Заводом за заштиту здравља из Ужица којим је обезбеђена редовна дезинфекција, дезинсекција и дератизација читавог простора Дома.
И у овој школског години је урађена додатна дезинфекција стамбеног простора, кухиње и трепазарије, повећана пажња и контрола свакодневног одржавања хигијене и придржавања превентивних мера заштите.

	. 
9. ПЕДАГОШКА ЕВИДЕНЦИЈА И ДОКУМЕНТАЦИЈА

	Педагошка евиденција и документација је важан и саставни део радног процеса, потреба и обавеза. Она је усаглашена са концепцијом, организацијом и технологијом рада и прилагођена потребама и могућностима васпитног рада у Дому.
	Педагошка евиденција и документација омогућава праћење и вредновање процеса и ефеката рада и може бити: општа педагошка документација и педагошка документација васпитача.

	а) Општа педагошка документација:
	
- Матична књига,
- Годишњи програм рада Дома,
- Годишњи извештај о раду Дома,
	- Књига записника Педагошког већа,
	- Књига дежурства.

б) Педагошка документација васпитача и стручних сарадника:
	
- Дневник васпитног рада,
- Књига евиденције рада стручног сарадника
	- Годишњи план и програм васпитног рада
            - Годишњи план и програм рада стручног сарадника
	- Месечни план и програм васпитног рада,
 	- Месечни извештај о реализацији планираних тема и исхода
	- План и програм рада секција и комисија,
	- Тематске припреме.
У току школске године васпитачи и стручни сарадници  су уредно водили педагошку евиденцију и документацију, и исту анализирали на седницама Педагошког већа.

                                  10. БИБЛИОТЕКА ДОМА

Библиотека Дома је организован простор у коме је смештен књижни фонд неопходан за правилно организовање васпитно-образовног рада у Дому.
	Током године је набављена недостајућа школска лектира и савремена психолошко-педагошка литература за стручно усавршавање васпитача.
	За рад и сређивање домске библиотеке  у Пословној јединици  је била  задужена  Милена Цветић.
Задатак свих васпитача био је да:
- упознају ученике са књижним фондом библиотеке, као и са мрежом библиотека у граду,
	- организовано и систематски припремају ученике за самостално коришћење научних информација,
	- упућују ученике у перманентно коришћење књига, часописа, штампе и друге, шире литературе,
	- воде политику набавке књига и каталог библиотечког материјала,
	- упућују ученике у коришћење фонда књига градске и школских библиотека,
	- прате и евидентирају  коришћење књига,
	- воде и друге послове од интереса за правилно функционисање библиотеке и организовано коришћење књига од стране ученика у процесу савлађивања школског градива а и шире.

III. ОРГАНИЗАЦИЈА РАДА У ДОМУ
	Општа организација рада у Дому у години за нама, као и у претходним годинама, произилазила је из задатака који су му постављени, и постављена тако да омогући складно функционисање свих делова процеса рада. Одређена је статутом Дома, кућним редом Дома и другим актима Дома. 
С обзиром на значај који има, организација је непосредно отворена за педагошко проверавање, вредновање, мењање и прилагођавање.
Организација рада у Дому обухвата три подручја: васпитно, административно финансијско и опште техничко подручје. 

У Ужицу дана 25.09.2021. године

   СЕКРЕТАР ДОМА                                                                               ДИРЕКТОР ДОМА
Татјана Миловић Делић                                                                              Зоран Поповић

                                                             Усвојено на седници Управног одбора 30.09.2021.г.
                                                                                                ПРЕДСЕНИК УО
                                                                              Мирјана Димитријевић Станковић